at upang ang nasang duhagihin silay mabunyag, ay ginanap ang kautusan ng boong karingalan at ginamitan ng mga sangkap, nilibid ang simbahan ng isang pulutong na kabayuhan, samantalang ang lahat ng nasa loob ay pinapawisan. ang usapin ay nakarating sa espana, ngunit dooy naulit ding sa dahilang ang nagbabayad ng lalong malaki ay ang mga insik ay mangyayaring pairalin ang kanilang ibigin sampu sa mga ceremonias religiosas kahit pagkatapos ay tumakwil sa pananampalataya at libakin ang pagkakristiano. nasiyahang loob ang mga naturales at mestiso at pinag aralan nila ang hindi pag aaksaya ng panahon sa mga gayong bagay na walang kabuluhan. sinuyosuyo ni quiroga si simoun sa tulong ng kaniyang haluang pananalitat ngiting napakamakumbaba; ang kaniyang tingig ay napakamahimok, paulit ulit ang kaniyang yuko, ngunit pinutol ng mag aalahas ang kaniyang pangungusap at itinanong sa kaniyang bigla: naibigan baga ang mga galang?